Diari Oficial de la Generalitat Valenciana


Sumari del DOGV 6781, del 24-05-2012 (2012/4739)

Notificació de la sentència dictada en el juí ordinari número 405/2010.
-----------------------------------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4739


Organisme emissor
:   Jutjat de Primera Instància i Instrucció Número 3 de Requena

Tipus de document
:   Edicte

Notificació de la sentència dictada en el juí ordinari número 405/2010. [2012/4739]  
Procediment ordinari 000405/2010  
De: Rimar Valencia, SL.  
Procurador: Francisco Gómez Brizuela.   
Contra: Nueva Escala 1,50, SL.  
Procurador/a: -   
En este procediment ordinari 405/2010, seguit a instàncies de Rimar Valencia, SL, contra Nueva Escala 1,50, SL, s'ha dictat la sentència que, literalment, és com segueix:  
«Estime de forma íntegra la demanda interposada pel procurador Francisco Gómez Brizuela, en nom i representació de l'entitat Rimar Valencia, SL, contra l'entitat Nueva Escala 1,50, SL, considere exercitada l'acció de delimitació i dispose la delimitació de les parcel·les 139-140 i 243 de la urbanització El Bosque de Chiva en els límits incerts entre estes parcel·les en els termes expressats en el dictamen emés pel perit topògraf Juan García Palay i aportat com a document 23 de la demanda, i condemne l'entitat Nueva Escala 1,50, SL, a sotmetre's a esta declaració; considere exercitada l'acció reinvidicatòria i condemne l'entitat Nueva Escala 1,50, SL, a reintegrar a l'entitat Rimar Valencia, SL, la porció de terreny de la parcel·la 243 pel seu límit sud que ha ocupat indegudament mitjançant la construcció d'un mur i la realització d'unes altres obres sobre esta porció en l'extensió i límits que resulten de les operacions de delimitació detallades en el dictamen emés pel perit topògraf Juan García Palay i aportat com a document 23 de la demanda, sobre un total de 119,49 metres quadrats que actualment ocupa i té l'entitat Nueva Escala 1,50, SL, la restitució de la qual únicament es pot aconseguir mitjançant la condemna a l'entitat Nueva Escala 1,50, SL, a recular el mur en 3,24 metres lineals pel límit est de la parcel·la 139-140 cap a l'interior d'esta i 3,07 metres lineals pel límit oest de la parcel·la 139-140 cap a l'interior d'esta, o almenys a la demolició del mur, deixant en tot cas lliure i vàcua la franja de terreny ocupada indegudament de la parcel·la 243, i restituir físicament la franja de terreny esmentada a la seua configuració inicial abans de la construcció del mur i les altres obres empreses sobre esta (obres de desmunt i de farciment, així com de canalitzacions i cimentació o, si pertoca, qualssevol altres que hi puga haver fet o faça fins al compliment efectiu de la seua obligació de restituir); tot això, fent condemna expressa a costes del procediment a l'entitat Nueva Escala 1,50, SL.   
  
Notifiqueu esta sentència a les parts i feu-los saber que no és ferma, i que pot ser objecte de recurs en apel·lació.   
I atés que el demandat esmentat, Nueva escala 1,50, SL, es troba en parador desconegut, s'expedeix este edicte a fi que valga de notificació de forma deguda.   
  
Requena, 14 de març de 2012.- La secretària judicial: Belén López Máñez.